《题溪亭》
宋代·胡仲弓

借得溪亭一解衣，忘机燕子去来飞。
采桑女伴携篮过，罢钓儿来荡桨归。
嫩草正芳鹅鸭斗，浅潮初落蟹鱼肥。
开门坐对真山水，不信人间有是非。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。